Alojas luterāņu baznīca
Šis raksts ir par par Alojas luterāņu baznīcu. Par citām jēdziena Alojas baznīca nozīmēm skatīt nozīmju atdalīšanas lapu. Alojas evaņģēliski luteriskā baznīca ir Latvijas Evaņģēliski luteriskā baznīcas dievnams, kas atrodas Limbažu novada Alojas pilsētas centrā. Draudze dibināta 1534. gadā. 1695. gadā tika uzcelta koka statņu būve, apmūrēta ar ķieģeļu režģiem un laukakmeņiem. Līdz 1706. gadam baznīcas zvans atradās zvanturī pie baznīcas. 1768. gada 24. maija vakarā baznīcā iespēra zibens un tā nodega. Vietā tika uzcelta pašreizējā baznīca, kas iesvētīta 1776. gada 21. februārī. Baznīcas iekārtas (altāris, kancele) saglabājušās no 18. gadsimta beigām. Ērģeles darinātas 1856. gadā, 20. gadsimta sākumā tās pārbūvēja Mārtiņš Krēsliņš. Baznīcā novietota altārglezna "Kristus svētī". 1990. gadā pie baznīcas atklāja pieminekli komunistiskā terora upuriem.